Fran Jurišić

Zadaća: Proučiti šifrarnik baze Manifesto Project te osmisliti 3 istraživačka pitanja na koja se može ponuditi odgovor korištenjem podataka iz ove baze te navesti koje varijable bi se pri tome moglo koristiti.

Nakon proučavanja baze Manifesto Project, u kojem su dostupni izborni programi velikog broja političkih stranaka, osmislio sam tri istraživačka pitanja. Najprije je potrebno svaki od izbornih programa, koji će se koristiti u potencijalnom istraživanju, kodirati zavisno o temi koja se istražuje. Izborni programi će se podijeliti u manje segmente i pridružiti određenoj temi, a njoj će se priključiti varijabla prema kojoj se analizira važnost određene teme.

Prvo istraživačko pitanje je: Koliko je prisutna tema migracije u izbornim programima relevantnih njemačkih političkih stranaka, od parlamentarnih izbora 2013. do 2021. godine? Ključna varijabla za istraživačko pitanje bila bi migracija. Stoga, bi se izborni programi relevantnih stranaka u navedenom periodu kodirali tako da bi se dijelovi vezani uz temu migracija izdvojili od ostalog sadržaja. Potom bi se analizirala prisutnost sadržaja migracija zavisno od pojedine političke stranke i na kraju komparirali dobiveni rezultati po strankama i izbornima programima za pojedine parlamentarne izbore.

Drugo istraživačko pitanje je: Postoji li razlika oko dominantnih tema u izbornim programima njemačke političke stranke Alternativa za Njemačku, od izbora 2013. do 2021. godine? Ovo istraživačko pitanje imalo bi nekoliko varijabli, na primjer: migracije, euroskepticizam, nacionalizam, i druge do kojih bi se došlo analizom izbornih programa AfD.

Treće istraživačko pitanje je: Postoji li značajna promjena u sadržaju izbornih programa relevantnih njemačkih političkih stranaka, osim AfD-a, prema kojem bi se moglo komparirati promjena u dominantnim temama kod svih relevantnih njemačkih stranaka u periodu od 2013. do 2021. godine? Ovdje bi varijable također mogle biti raznolike na primjer: euroskepticizam, korona, migracije, odnos prema Rusiji, …